احجي واياك وحدي وانت ماموجود
وسوالفلك عليه وانت مو يمي
واصيح واشتكيلك واصرخ من الاه
ولا جني اشتكيلك واحرك ابدمي
تلم بيه حطب لاتكلي المن بيك
لئن جاسك برد مو كاتلك لمي
ولا كلبك عليه وتحزن من ارتاح
وتغني من الكلب من اغرك ابهمي
فصمه انا وتطمني وبس اضوك الماي
اصعد عالتراب الكيف ابطمي
وخضر وياخضاري وعلى فوك الكاع
وينذم اليذمني ويزغر ابذمي
بس هيه المصيبه اشوكت اكض الماي
وفك حلك القفص ويطيرا اجلمي
وادلي عالطعني وقاصت الاسرار
اكسره وطش عالخلك ذمي
واحط حد للقلق والخوف والوهواس
حاسبه الجفوف الكثرت غمي
كبل شفت الطعني وكلت لامو هاذ
وشفت دمي عالسيفه وماكلت دمي
هسه احجي وكول ودثله اصير اوياه
بالملاكه حلو وماينقبل شمي